बंगाल चुनाव में ममता बनर्जी की जीत के 7 कारण

पश्चिम बंगाल चुनाव में राज्य की जनता ने एक बार फिर से ममता बनर्जी को विजयी बनाया है और राज्य की कमान उन्हें सौंप दी है। ममता के सामने देश के प्रधानमंत्री नरेंद्र मोदी, गृह मंत्री अमित शाह और बीजेपी के अन्य दिग्गज नेताओं की नहीं चली और अंततः ममता बनर्जी की जीत हुई। इस पोस्ट में जानेंगे ममता की जीत के 7 प्रमुख कारण।

1. बीजेपी द्वारा मुख्यमंत्री पद के उम्मीदवार की घोषणा न करना

ममता की जीत की यह बड़ी वजह थी – बीजेपी द्वारा किसी को भी बंगाल चुनाव में मुख्यमंत्री पद उम्मीदवार घोषित नहीं किया गया। ऐसा करने का कारण था पश्चिम बंगाल में बीजेपी के पास बड़े नेताओं की कमी। दिलीप घोष जैसे कुछ नाम थे लेकिन ममता बनर्जी के सामने वह नहीं टिक पा रहे थे।

2. ममता की साफ और ईमानदार छवि

टीएमसी के पास ममता बनर्जी का चेहरा था जिनकी छवि साफ और ईमानदार नेता की बनी हुई है। भले ही टीएमसी की आलोचना होती थी, लेकिन इससे ममता की छवि पर कोई आँच नहीं आई और उन्होंने अपनी लोकप्रियता बरकरार रखी।

3. बाहरी होने का मुद्दा

ममता की जीत की अगली बड़ी वजह बंगाली और बाहरी का मुद्दा। ममता ने इस मुद्दे को अच्छी तरह से भुनाया और बीजेपी पर लगातार हमला किया कि बीजेपी बाहरी लोगों को बंगाल ला रही है। यदि बीजेपी चुनाव जीतती है तो बाहर के लोग बंगाल को चलाएंगे।